מהנדסי חברת "תפארת" ממונים לעתים קרובות כבוררים בנושאי בדק בית וליקויי בניה מטעם בית משפט ליישוב סכסוכים.
מחלוקות וסכסוכים הם חלק מהותי מחיינו, על אחת כמה וכמה בנושא ליקויי בניה. ישנם מקרים בהם התערבות מהנדסי בניין נדרשת (כבוררים או כנותני חוות דעת מקצועית) למשל: רטיבות שנגרמת מנזילה בקומה אחת ופוגעת בקומה שמתחתיה; סדקים שנגרמים לקירות בעקבות עבודות שיפוץ; רעשים שנגרמים מבידוד אקוסטי לקוי. במקרים אלו אנו מבצעים בדיקה הנדסית ומספקים חוות דעת הנדסית המפרטת את הנזקים, מציעה דרכים לתיקון הנזק, ומספקת הערכה כספית של עלות התיקונים.
רוב הסכסוכים בגין ליקויי בניה נפתרים בהדברות ישירה בין הצדדים, אבל חלק נפתרים רק בעזרת התערבות גורם שלישי – ייעוץ, תווך, שיפוט, בוררות, גישור ועוד. המגמה היום היא לפתור סכסוכי שכנים וסכסוכים עם הקבלן בהליך של בוררות או גישור, ולא בבית משפט.
בתהליך הבוררות, בורר (שנבחר על ידי הצדדים) שומע אותם ומוציא פסק דין מחייב. יתרונה של הבוררות בכך שההליך מהיר, וכן שהצדדים קובעים את מסגרת הבוררות – מי הבורר, איך יתנהלו הדיונים וכדו'. הבורר לא חייב להיות משפטן, ובסכסוך הקשור לענף הבנייה, עדיף שהבורר יהיה מהנדס שמבין את הרקע.